ועדת החינוך, התרבות והספורט, כנסת 25, פרוטוקול מספר 65, 2023-06-13 00:00

יוסף טייב: בוקר טוב, אני מתכבד לפתוח את ועדת החינוך התרבות והספורט בנושא סטודנטים משרתי מילואים לציון יום ההוקרה למערך המילואים

יוסף טייב:  אני רוצה להודות לחברי הוועדה, ח"כ טור פז, וחבר הכנסת שוסטר

יוסף טייב:       אני רוצה לומר קודם כל להודות לחיילי צבא הגנה לישראל, למערך המילואים, שבאמת הולכים ומוסרים את נפשם

יוסף טייב:  עוזבים את התעסוקה יומיומית למעננו, למען המדינה כולה

יוסף טייב:  וכפי שהיה אומר הרב עובדיה יוסף, כשאתה רואה חייל או איש מילואים מחובתך לנשק אותו על מצחו

יוסף טייב:  בלעדיהם אני חושב שזהותה היהודית גם הייתה נראית אחרת

יוסף טייב:  ונותן לנו את האפשרות לבוא וללמוד תורה כמו שצריך

יוסף טייב:  אז אנחנו מודים על כך

יוסף טייב:  חבר הכנסת טור פז אתה רוצה להגיד כמה מילים?     

משה טור פז: תודה רבה אדוני היו"ר

משה טור פז:  שלום לחברי פה

משה טור פז:  חלק זה הדיון השלישי שלנו היום בנושא במסגרת יום המילואים

משה טור פז:  באמת כמו שאמרת - יום חשוב ביותר

משה טור פז:  מדברים הרבה על צה"ל, מה אתה נותן לו, אבל אני רוצה שנייה לומר, כמאמר הקלישאה, ישראל המציאה את הקולג' הטוב בעולם

משה טור פז:  נמצאת פה נשיאת מכללת עזריאלי, אבל כמו שאת יודעת, יש קולג' אחד יותר טוב מעזריאלי, אולי כמה אבל אחד בטח

יוסף טייב: אבל רוזה יש רק אחת

משה טור פז: נכון

משה טור פז:  והקולג' הזה זה צה"ל

משה טור פז:  אין דבר יותר מבגר, יותר מלמד, יותר מגדל, מלתת לילד בן 19, 20 לפקד על אנשים אחרים לקחת אחריות על חייהם ולפעמים גם להקריב את הנפש

משה טור פז:       אבל אם נדלג למילואים, הייתי ילד בן 23, שיסלחו לי פה הצעירים יש פה כמה נראה לי באזור, כשקיבלתי את הפיקוד על מחלקת מילואים

משה טור פז:  הייתי כל כך לחוץ מהעניין שאמרתי לאשתי, הייתי כבר נשוי אז, אמרתי לה תקשיבי, שלומית אני נראה כזה ילד שיודע מה אני אעשה

משה טור פז:      אמרה לי, היום זה יותר 'אין', אבל אולי תגדל זקן

משה טור פז:  אז באתי למילואים הראשון שלי עם זקן צרפתי כזה, כן, הם לא הפסיקו להסתלבט עליי שנים על זה

משה טור פז:  החבורה של הבנדיטים במילואים

משה טור פז:  אני רוצה לומר לך אדוני יושב הראש באמת, בוועדת החינוך האתגר שלנו בסוף, הרי ביטחון זה חשוב אבל הכול מתחיל ונגמר בחינוך

משה טור פז:  ואנחנו צריכים לחנך את הילדים, את התלמידים שלנו שתרומה במסגרת הצבא היא קידוש השם

משה טור פז:  היא הדבר הנעלה ביותר ותרומה במילואים על אחת כמה וכמה

משה טור פז:       כמעט, אתה יודע אדוני היושב-ראש הייתי מנהל בית ספר אבל כמעט לא קיבלו אותי לתפקיד מנהל בית ספר

משה טור פז:  כי כשבאתיי לראיון, עשיתי ראיון עם ההנהלה, הדירקטוריון דאז, ואז הגעתי לחדר המורים

משה טור פז:  ואז אחת המורות הוותיקות בצוות אמרה: "תגיד קראנו בקורות חיים שלך שאתה סמג"ד

משה טור פז:  אתה עושה בטח בטח המון ימי מילואים

משה טור פז:  איך תנהל את הבית ספר הזה שאתה כל היום במילואים"

משה טור פז:  ואני התכוננתי להמון שאלות, לשאלה הזו לא התכוננתי

משה טור פז:  מה אני אגיד לה? ואז אחד המורים היותר ותיקים, אהרל'ה שחק זכרונו לברכה, הרים את היד ואמר: אני רוצה להגיד לכם, זה נכון הוא הרבה ימים לא יהיה בבית ספר

משה טור פז:  זה נכון נצטרך למלא את מקומו

משה טור פז:  זה נכון, זה יהיה קשה

משה טור פז:  וזה נכון כשהמנהל לא נמצא, וואלה, יש דברים שלא קורים

משה טור פז:  אבל אין חינוך יותר טוב לתלמידים שלנו משהם ידעו שמנהל בית הספר לא נמצא כי הוא נמצא במילואים

משה טור פז:  זה חינוך אמיתי

משה טור פז:      ואת זה קיימתי בשש שנותיי בבית הספר למהדרין

משה טור פז:  הייתה שנה אחת, אדוני היו"ר, שהייתי בקורס מג"דים והיה מבצע עופרת יצוקה

משה טור פז:  אז הייתי בשנה אחת יותר מ-101 ימי עבודה במילואים

משה טור פז:  יותר מחצי שנה משנת הלימודים לא הייתי

משה טור פז:  היה לי צוות טוב שמילא את מקומי

משה טור פז:       אני אומר כאן בוועדת החינוך יש לנו הרבה עבודה בתחום החינוכי

משה טור פז:  גם להעלות על נס את השירות, גם את המילואים

משה טור פז:  בשנה שעברה סימנו בוועדת החינוך ובשדולת המילואים שאני עומד בראשה עם חברי שוסטר וחברים נוספים מספר משימות

משה טור פז:  אני חייב לומר, נשמע עוד מעט, בחלקן עמדנו, אפילו חלק יפה מתוכן

משה טור פז:  יש התקדמות יפה, יזכירו כאן יותר בפירוט, אבל אני מדבר על בעיקר בהקשר של הסטודנטים כי צריך לזכור שיותר ממחצית ממערך המילואים הוא סטודנטים

משה טור פז:       כל נושא בני 20 ומעלה - הם נושאים ברוב המניין, וגם הרבה מאוד מהבניין עומד על כתפי הצעירים בני העשרים

משה טור פז:  הנושא של המבחן אחרי 45 יום

משה טור פז:  נשמע כמה זה חשוב

משה טור פז:  יושבת כאן דבורה מנכ"לית ור"ה - ועד ראשי האוניברסיטאות, אבל יש לנו גם נציגת מכללות

משה טור פז:  נושא הקלטת השיעורים הוא קריטי לסטודנטים

משה טור פז:        כשחזרתי ממבצע חומת מגן, מעבר לזה שכשאתה חוזר מלחימה, לוקח לך חודש להתאפס על החיים שלך

משה טור פז:  לך עכשיו תזכור מבחנים, לימודים, מי נגד מי מה הפסדת מה אתה צריך להשלים

משה טור פז:  וכמובן החוק שלי שמוגש גם כאן לוועדה שמקטין מ-14 יום לעשרה ימים, את נושא שתי נקודות הזכות

משה טור פז:  מעגן את זה בחקיקה

משה טור פז:  גם קובע שזה לא דורש רצף ימי מילואים, וגם במפוזר כמו שקורה היום

משה טור פז:  אלה הדברים שעבדנו עליהם בשנה האחרונה

משה טור פז:      יש עוד הרבה עבודה אבל גם על ההישגים צריך לברך

משה טור פז:  על כך ראשי שדולת המילואים, צה"ל בראשות ודמני כאן, יוסרי ממשרד הביטחון ועוד שותפים רבים תודה רבה לכם

משה טור פז:  נמשיך לעבוד גם בשנה הבאה כדי להביא את ההישגים הבאים

משה טור פז:  תודה

יוסף טייב:  תודה רבה

יוסף טייב:  ח"כ אלון שוסטר בבקשה

אלון שוסטר: תודה רבה

אלון שוסטר:  כמו חברי קינלי שמצוי בנושא מאוד, כמוך באתי גם מתחום החינוך, והייתי מחנך מאוד צעיר גיל 26, 27, י"א י"ב

אלון שוסטר:  ואני מסכים איתך שממני תראו וכן תעשו

אלון שוסטר:  דוגמה אישית שווה אלפי מילים ומאמרים

אלון שוסטר:  אני חושב שהמיקוד שלנו בנושא השכלה גבוהה הוא חשוב, מדוע? משום שבניגוד לנושאים אחרים שמדברים לאורך השנים וביום הזה, פה מדובר בסוג של התנגשות, נגיד ערכית

אלון שוסטר:  החופש האקדמי אל מול הרצון שלנו שההוקרה הזו למשרתי המילואים, לאותו פרומיל, או אחוז, תלוי מה סופרים, יבוא לידי ביטוי גם בתחום האקדמי

אלון שוסטר:       עכשיו, שלא יהיה ספק, אין מדובר בפגיעה כהוא זה, באיכות האקדמית

אלון שוסטר:  אבל כפי שאנחנו יודעים, בתחום החינוך החל מהגיל הרך, וזה מגיע גם בהמשך, ככל שנשקיע יותר, ככל שנתמוך וככל שנעודד נקבל תוצרת

אלון שוסטר:  לא נפגע כהוא זה באיכות האקדמית אם ניתן סיוע, מהסיוע הלגיטימי, שכאן חברי קינלי הציג איפה שנמצא על סדר היום

אלון שוסטר:  אם זה יבוא, יבוא לידי ביטוי

אלון שוסטר:      אתם יודעים כל אחד עם נהג המונית שלו או מוכר החמוצים שלו

אלון שוסטר:  אני יש לי בן סטודנט

אלון שוסטר:  משרת במילואים עוד רגע שבוע שבועיים יוצא למילואים למספר סבבים באיו"ש

אלון שוסטר:  והוא יעשה את זה

אלון שוסטר:  והוא ישלם מחיר

אלון שוסטר:  ואבא שלו יספר לו סיפורי לחימה של שועלי שמשון על 100 ימים במלחמת המפרץ בסמסטר ראשון במתמטיקה ומחשבים

אלון שוסטר:  עשינו את זה, לא היה קל, אבל באווירה אחרת לגמרי

אלון שוסטר:  ואנחנו היום נמצאים בדור אחר ואנחנו צריכים להתגייס כולנו כל אחד ממקומו, כדי לוודא שמצד אחד שומרים על חופש אקדמי

אלון שוסטר:  אבל מצד שני עומדים במשימות הלאומיות הכלליות שלנו

אלון שוסטר:  תודה רבה

יוסף טייב:  תודה רבה

יוסף טייב:  נמצא איתנו נועם אריאל

יוסף טייב:  סטודנט לסיעוד ותלמידו לשעבר של קינלי

נועם אריאל: אז אני נועם, משרת מילואים פעיל, בהווה חטיבה 11

נועם אריאל:  בעבר לוחם ביחידת אגוז

נועם אריאל:  נהניתי בשלושת השנים האחרונות ממלגת ממדים ללימודים

נועם אריאל:  השנה הגשתי את הבקשה למלגה, שנה רביעית, ונדחיתי

נועם אריאל:  בעצם בתואנה שהמקצוע הזה לא זכאי לשנה הרביעית

נועם אריאל:  בלשון החוק רשום מקצועות הרפואה, אדריכלות והנדסה זכאים לשנה רביעית, ואנחנו לא

אלון שוסטר: הלימוד הוא 4 שנים?     

נועם אריאל: הלימודים בברירת המחדל בכל מוסדות הלימוד הם 4 שנים ולכן משום מה לא קיבלתי

נועם אריאל:  פניתי לקרן להכוונת חיילים משוחררים אמרו שזו לשון החוק

נועם אריאל:  המלגה הזו היא אויר לנשימה בשביל הרבה מאיתנו במקצועות פרא רפואיים ועוד כל מיני מקצועות שלא מקבלים על השנה הרביעית

אלון שוסטר: תעביר למורה שלך ולחבר שלו את הנתונים

יוסף טייב: וליו"ר הועדה גם

משה טור פז: מותר גם לך

נועם אריאל: משפט אחרון

נועם אריאל:  בסוף יש כמה עשרות רבות של לוחמים ולוחמות, משוחררים ומשוחררות, שהלכו למקצועות האלה מתוך שליחות גדולה והם מרגישים מופלים

נועם אריאל:  יכול להיות שהלקונה הזו היא חוסר תשומת לב לפרטים האלה, שיש מקצועות שהם ברירת מחדל ארבע שנים ולא מקבלים את המלגה הזאת

נועם אריאל:  ואנחנו כולנו נשמח לתיקון, אני מקווה שזה יגיע אליי עוד בשנה הזאת

נועם אריאל:  ואם לא אז לפחות לא יבואו אחריי, תודה רבה

יוסף טייב:  תודה רבה נועם

יוסף טייב:  פרופ' רוזה

רוזה אזהרי: קודם כל אני מאוד שמחה על הדיון

רוזה אזהרי:  ואני תמיד בוחרת את הדיונים, אבל לוח הזמנים שלי עמוס בצורה מאוד קפדנית, והיה לי חשוב להיות כאן היום

רוזה אזהרי:  היה לי חשוב להיות כאן היום כי אני רוצה להביע את ההוקרה שלי, ולא רק שלי, אני יושבת כאן כיושבת ראש ועד ראשי המכללות המתוקצבות הציבוריות, ואני רוצה להביע את ההוקרה שלנו לציבור הסטודנטים המילואימניקים

רוזה אזהרי:       אני חושבת שזאת הקבוצה הכי איכותית, הכי משקיעה, הכי ערכית שיש לנו במוסדות שלנו

רוזה אזהרי:  ועצם זה שאני כאן היום זה כדי להביע את ההערכה הגדולה שיש לנו לכל הסטודנטים המשרתים במילואים

רוזה אזהרי:  אני יודעת שהמוסדות שלנו עושים באמת את כל מה שאפשר כדי להקל על הסטודנטים מתוך הרצון הזה לעזור ולסייע ולגרום לכך שהבוגרים שלנו, שהם מילואימניקים, לא יפגעו כהוא זה מעצם השרות שלהם

רוזה אזהרי:  אלא להפך, שירגישו שיש להם את התמיכה והעזרה

רוזה אזהרי:       דיברו כאן על החופש האקדמי, אני לא חושבת שסיוע לסטודנטים פוגע בחופש האקדמי

רוזה אזהרי:  אבל כן אני הייתי רוצה להפנות את תשומת הלב שחלק מיוזמות החקיקה שיש, לפעמים לא כל כך ריאליות בכל המוסדות

רוזה אזהרי:  ולפעמים זה מתנגש עם דברים אחרים, כמו למשל אם מדברים על הנושא של הקלטות של קורסים

רוזה אזהרי:  אז מדובר על פרטיות של מרצים, נושאים של IP שעדיין לא מוסדרים כל כך במדינת ישראל

רוזה אזהרי:  ולכן צריך להיות קצת זהירים גם ביוזמות החקיקה ולהתייחס קצת להערות שלנו כי אנחנו באמת רוצים לעשות את הכול ואת המקסימום, אבל לפעמים יש אילוצים אחרים שבגללם אנחנו לא יכולים באמת לקיים את מה שרוצים להכניס כחקיקה

רוזה אזהרי:  אז תשימו לב לדבר הזה

רוזה אזהרי:  אבל שוב, כל מה שאפשר לעשות במסגרת המגבלות האחרות שיש עלינו

רוזה אזהרי:  אז בהחלט המוסדות שלנו רוצים

רוזה אזהרי:  יש אחוז מאוד גדול של משרתי מילואים וסטודנטים במכללות ואנחנו נעשה כל מה שאפשר כדי ללכת לקראתם

יוסף טייב: תודה רבה

יוסף טייב:  אני כן רוצה לומר שהשולחנות העגולים וגם הפגישות שלי גם עם ור"ה וגם עם ור"מ בסוף ות"ת ומל"ג

יוסף טייב:  אנחנו נזהרים מאוד באמת בנושאי החקיקה שהדברים יעשו בתיאום עד כמה שאפשר

יוסף טייב:  עומרי גולן ממל"ג, אם תוכל על הדרך להתייחס גם למה שנועם הזכיר

מאי גולן: האמת מה שנועם הזכיר לא כל כך נוגע לסמכויות המל"ג

מאי גולן:  זו מלגה של משרד הביטחון

מאי גולן:  של הקרן לקליטת חיילים משוחררים

יוסף טייב: מה העמדה שלכם

יוסף טייב:  בעמדת פירוש החוק

מאי גולן: לא אנחנו לא נפרש חוק של משרד הביטחון

מאי גולן:  יש פה נציגים, הם יפרשו, חוק שלהם

יוסף טייב: אוקיי אז תכף נפנה למשרד הביטחון

מאי גולן:  בנוגע לפעילות שאנחנו עשינו השנה, מאז שהתכנסנו כאן בשנה שעברה

מאי גולן:  אז כמו שאתם כולם יודעים למל"ג יש כללי זכויות לסטודנט מילואים בהתאם לחוק זכויות הסטודנט כבר בשנת 2012

מאי גולן:  הכללים האלה קובעים הסדרים מפורטים, בכל מה שנוגע להתאמות להם זכאים הסטודנטים

מאי גולן:  בין אם זה היעדרות מבחינות, סמינריונים וסדנאות, הכשרות מעשיות, הארכת ללימודים וכל התאמה בעצם שצריך לקבל סטודנט שיוצא למילואים

מאי גולן:       בשנת 2018 המל"ג עוד ערכה תיקון לכללים, שבזכותו ניתנו זכויות נוספות לסטודנטים שיוצאים למילואים, שבני בנות זוגם יוצאים למילואים

מאי גולן:  וגם לסטודנטים שיוצאים למילואים בנסיבות חירום, במצב מיוחד - מה שנקרא סעיף צו 8

מאי גולן:  ובחודש מאי 2022 קיבלה הממשלה 36 את החלטה מספר 1441, בעניין הטבות לאנשי מערך המילואים

מאי גולן:  שם נקבע שיש לפנות למל"ג בבקשה לבחון את הצורך בהתאמות נוספות בכללים, לגבי סטודנטים שחייבים בשירות מילואים ושנקראו לשירות מילואים בהתראה קצרה, מה שנקרא צו חריג לשירות

מאי גולן:  ובהמשך להחלטה זו תיקנו את הכללים

מאי גולן:  המל"ג התכנסה ודנה בעניין הזה להחלטת הממשלה והחליטה לעדכן את הכללים גם בעניין הזה של צו חריג התראה

מאי גולן:  בראשון ביוני, שר החינוך ויו"ר המל"ג חתם על התיקון, ולדעתי הוא צריך להתפרסם ממש ממש בקרוב ולהיכנס לתוקפו

מאי גולן:  אז זה משהו חדש

יוסף טייב: עוד דבר שעשינו בחודש אפריל, קיימנו כנס בשיתוף עם צה"ל כמובן ומשרד הביטחון

יוסף טייב:  זה נקרא כנס מלימודים למילואים

יוסף טייב:  המטרה הייתה העלאת המודעות לזכויות של הסטודנטים והסטודנטיות שמשרתים בשירות מילואים, מכוח דברי החקיקה, העדכונים האחרונים שנעשו בדברי החקיקה

יוסף טייב:  למעשה איזושהי הנגשה של הזכויות לציבור הזה

יוסף טייב:  לציבור רכזי המילואים והסטודנטים והסטודנטיות

יוסף טייב:  גם היה פאנל של שאלות ותשובות שענינו לשאלות של סטודנטים לגבי איך מיישמים מה עושים כאשר נתקלים בקשיים ביישום

יוסף טייב:  אלה דברים שנעשו בשנה האחרונה

יוסף טייב: משרד הביטחון

איל הנס: צוהריים טובים, אני אייל, ראש האגף ומנהל הקרן לחיילים משוחררים במשרד הביטחון

איל הנס:  אני אגיד רגע מילה שאני חושב שראוי שנגיד פה מילה טובה לגבי המל"ג

איל הנס:  אני חושב שבשנה האחרונה ובכלל בתקופה האחרונה ישנה גמישות מאוד גדולה בחשיבה ובפעילויות למען החיילים המשוחררים שהם סטודנטים

איל הנס:  אני חושב שנושא המילואים, אם כבר מדברים על החבר'ה הצעירים, הוא חלק מהעניין ועל זה אני מברך

איל הנס:       באשר לשאלה שנשאלה אני אגיד כמה דברים

איל הנס:  דבר ראשון, מדובר בחקיקה צעירה

איל הנס:  אני מזכיר לכולכם זה חוק שרק לפני שנה נחקק

איל הנס:  ואנחנו בעצם זו השנה הראשונה שמפעילים אותו

איל הנס:  אנחנו מכירים את הסיפור הזה שחלק מהמקצועות משך הלימודים שלהם נמשך מעבר לשלוש שנים והם לא מקצועות שנקבעו בחקיקה כהנדסה, אדריכלות או רפואה - זה אחד הנושאים שנמצאים על שולחננו

איל הנס:  זה נושא שהועלה לשר הביטחון

איל הנס:  כמובן שלנושא הזה יש גם השלכות תקציביות

איל הנס:  כי המשמעות היא הכנסה של אוכלוסייה נוספת

איל הנס:  אבל אני מזכיר שבסופו של דבר המטרה שלנו זה להוקיר את מי ששירת, ולכן במסגרת כל התיקונים שאנחנו מתכננים וכל הפעילות של הוקרת השירות שמוביל שר הביטחון זה אחד מהנושאים שנמצאים על השולחן

איל הנס:       אני גם באופן אישי ישבתי עם חבורה של נציגי הסטודנטים

איל הנס:  דיברנו על הנושא הזה

איל הנס:  אני מכיר את הנושא הזה

איל הנס:  כולל לשיח בינינו למל"ג, בסופו של דבר ישנה פה גם אמירה של המל"ג על משך זמן הלימודים

איל הנס:  לכן אני אומר זה נושא שנמצא על השולחן

איל הנס:  ואני מתאר לעצמי שבשנה הקרובה הוא גם יכנס במסגרת התיקונים

איל הנס:  תודה

יוסף טייב:  רק אומר שלהוקיר זה טוב אבל לפעמים צריך להכניס גם את היד לכיס

איל הנס: דרך אגב ההוקרה שלי היא הוקרה של כסף

איל הנס:  אני מזכיר בסופו של דבר קרן מחזיקה 2 וחצי מיליארד שקל שכולו, אפילו לא שקל אחד נשאר אצלי בכיס, וכולו הולך למען החיילים המשוחררים ובעיקר למען המשרתים במילואים

אמיר ודמני: שלום אמיר ודמני, ראש חטיבת תכנון ומנהל כוח אדם

משה טור פז: סליחה ודמני, אני יוצא לחוץ וביטחון עם ראש הממשלה אני אשתדל מאוד לחזור

משה טור פז:  תודה

אמיר ודמני: אני אחסוך את כל המצגות ואדבר רגע בעל פה ואציג מה אנחנו עושים

אמיר ודמני:  צריך להגיד שהעבודה בנושא הקשר עם המל"ג מובלת על ידי קצין מילואים ראשי

אמיר ודמני:  הוא נמצא עכשיו בביקור עם שר הביטחון בגדוד מילואים

אמיר ודמני:  העומס על משרתי המילואים, הצגנו את זה גם בוועדות קודמות, הוא הולך ועולה בעיקר עקב האתגרים הביטחוניים

אמיר ודמני:  אנחנו מזמנים היום גדודי מילואים לתעסוקה מבצעית

אמיר ודמני:  חלקם פעמיים בשלוש שנים, מה שבדרך כלל היה מקובל שזה פעם בשלוש שנים

אמיר ודמני:  כמות האימונים גם גדלה, חלק מהצורך המבצעי וצרכי השירות

אמיר ודמני:  וחשוב לי לומר שאנחנו צבא הגנה לישראל ללא מערך המילואים זה אין לזה שום היתכנות

אמיר ודמני:  זה חלק מהותי מהכשירות והמוכנות

אמיר ודמני:       אנחנו בשנה האחרונה כפי שהציגו כאן

אמיר ודמני:  עסקנו בכמה דברים אחד באמת בצורך להנגיש את הזכויות של הסטודנטים

אמיר ודמני:  והדבר השני, ביצירה של תהליכים משותפים, כדי באמת להביא למקסימום של מענה לאוכלוסייה הזאת, החשובה הזאת

אמיר ודמני:  שצריך להגיד שמסתכלים על הנתונים גם של העומס במילואים, אז אני בטח לא אפתיע אתכם שהתקופה של גילאי 24 עד 30, שזה פחות או יותר התקופה של הלימודים היא התקופה העמוסה ביותר ואנחנו רואים שם עליה מאוד משמעותית בהיקף השמ"פ

אמיר ודמני:  שירות מילואים פעיל

אמיר ודמני:      יש זכויות והטבות לסטודנטים

אמיר ודמני:  אני שמח להגיד שבהחלטת הממשלה שאושרה בממשלה בשבוע שעבר, סליחה השבוע, ביום ראשון, סוכמו מספר דברים מאוד משמעותיים

אמיר ודמני:  הדבר הראשון, זה כמו שגם הצעת החוק של חבר הכנסת קינלי שיצא, זה הענקת שתי נקודות זכות עבור ביצוע של 10 ימי מילואים למשרתי מילואים פעילים

אמיר ודמני:  בעבר זה היה 14 ימים

אמיר ודמני:  הדבר השני זה קביעה למועד בחינה נוסף בתוך 45 ימים ממועד הבחינה האחרון

אמיר ודמני:  בקורס או בסמסטר העוקב, לפי הבחירה של הסטודנט

אמיר ודמני:  שזה גם דבר שלא היה קצוב בזמן

אמיר ודמני:  והדבר השלישי זה באמת יכולת לתת מענה בהאזנה או צפייה בשיעורים

אמיר ודמני:  או קבלת סיכום כתוב של השיעורים לסטודנטים שנעדרו מהלימודים בשל שירות מילואים

אמיר ודמני:  זה שלוש החלטות שסוכמו בממשלה ושר החינוך בממשלה אמר שהוא יממש אותם באמצעות כמובן דרך המל"ג לפי הנהלים הקיימים

אמיר ודמני:  אז זה דבר ראשון וזה קרה ממש בימים האחרונים

אמיר ודמני:       הדבר השני, שאנחנו על מנת לחדד את הזכאות, היה לנו פער בידע לגבי מי וסטודנט ומי לא כי אנחנו היינו תלויים על הדיווח של הפרט ולצערנו לא תמיד הפרט מדווח

אמיר ודמני:  ולכן אנחנו באמצעות הנהלים המקובלים מקבלים היום מידע, גם מהביטוח הלאומי, כדי באמת לשפר את בסיס הנתונים שלנו, כדי לתת מענה לסטודנטים

אמיר ודמני:  וכמו שאמרתי בוצעה עבודה משותפת עם המל"ג, שזו הזדמנות להודות להם על שיתוף הפעולה ברשות קמל"ר שבעצם יצרה מענה של מוקד ייעודי בלשכת קצין המילואים הראשי

אמיר ודמני:  לתת מענה לסטודנטים כאשר המוקד פועל בשיתוף בין המל"ג ללשכת קמל"ר

אמיר ודמני:  השאיפה היא באמת לתת מענה לסטודנט תוך שבוע מיום הפנייה שלו

אמיר ודמני:  וכמובן שגם סוכמו מנגנונים של בקרה אחת לחציון

אמיר ודמני:      למעשה התהליך הזה התחיל בדצמבר 2022, וכמו שהוזכר כאן באפריל 2023 התקיים גם כנס בשיתוף בין המל"ג לקמל"ר

אמיר ודמני:  ולמעשה מה שקורה עכשיו, ביוני מוקם המוקד וכבר בדצמבר 2023 יש סיכום של החציון הראשון

אמיר ודמני:       אנחנו בנוסף לדבר הזה מדברים על שורה נוספת של פעולות אחת זה הרחבה והעלאה של מלגות הפרח ל-900 סטודנטים, העלינו הסכום ב 10% בהחלטת ממשלה קודמת

אמיר ודמני:  כנס של מלימודים למילואים שדובר עליו פה

אמיר ודמני:  אנחנו בתהליך מאוד מתקדם של עבודת מטה מתקדמת להעלות את התגמול המזערי למי שאיננו עובד

אמיר ודמני:  יש הרבה מאוד מקרים שזה נופל במקרה של סטודנטים

אמיר ודמני:  ולהעלות את ערך התגמול, היום 204 שקלים, לסכום משמעותי יותר

אמיר ודמני:  העבודה מדברת על להביא אותו לגובה של השכר הממוצע במשק זה דבר שמתבצע עכשיו בעבודה משותפת של מערכת הביטחון עם משרד האוצר

אמיר ודמני:  מעבר לכך אנחנו עוסקים בשימור הזכויות של הסטודנטים בכל מה שקורה כתוצאה מהעלאת היקף התעסוקות המבצעיות

אמיר ודמני:  אנחנו משתדלים מאוד לשמור על הזכויות עד כמה שניתן

אמיר ודמני:       והדבר האחרון שאגיד בהקשר הזה, זה הקמות של סביבת למידה לסטודנטים במוצבים

אמיר ודמני:  אנחנו התחלנו כבר במוצבים של יהודה ושומרון וזה תוכנית שהיא תתרחב לכלל המוצבים

אמיר ודמני:  לכן אם אני מסכם את דברי

אמיר ודמני:  אנחנו מעוניינים: אלף, לטייב את התנאים וההטבות ואת התגמול לסטודנטים

אמיר ודמני:  הדבר הזה יתבצע בעיקר דרך חיזוק הקשר בין צה"ל לאקדמיה כפי שאני פירטתי

אמיר ודמני:  ואנחנו נעשה את כל מה שיכולים כדי לשמור על הזכויות של הסטודנטים גם אל מול הגידול בהיקפי התע"מ והצורך המבצעי

אמיר ודמני:  תודה רבה

יוסף טייב:  תודה רבה אני באמת רוצה להודות ודמני, גם על הפירוט וגם על השיתוף פעולה מלא

יוסף טייב:  ולברך גם על החלטת ממשלה שעמד בראשה שר החינוך, ראש המל"ג

יוסף טייב:  חושב שזו יוזמה מבורכת

יוסף טייב:  כל כסף שאנחנו נשקיע שם הוא גאוה למדינת ישראל

יוסף טייב:  אסף סנדרוביץ', עמותה למען משרתי מילואים

אסף סנדרוביץ: שלום לכבוד היו"ר, שמי אסף סנדרוביץ', אני רב-סרן בחיל הים, מרצה בקריה האקדמית אונו, וגם חבר בעמותה למען משרתי המילואים

אסף סנדרוביץ:  קודם כל אני רוצה לברך את הצבא על כל השינויים, באמת ישר כוח

אסף סנדרוביץ:  אנחנו עובדים גם בשיתוף פעולה הדוק

אסף סנדרוביץ:       אני מאוד אוהב מילואים, מחנך את הילדים שלי לנתינה ואהבת הארץ, ובגלל זה אני כאן בעמותה ועושים המון פעולות לטובת אנשי המילואים, באשר הם

אסף סנדרוביץ:  השלישיה הפותחת שלנו שבעצם אותה אני רוצה להציג לך

אסף סנדרוביץ:  יישום נושאים שהועלו בשנה שעברה בוועדה הזאתי שהיושב ראש המחליף היה קינלי

אסף סנדרוביץ:  השני, זה רכזי מילואים

אסף סנדרוביץ:  והשלישי זה הפיקוח על המוסדות האקדמיים

אסף סנדרוביץ:  אני אתחיל קודם כל ביישום של הדברים שהועלו כאן בשנה שעברה

אסף סנדרוביץ:       אז הצבא לא ידע לומר, אלא אם כן הסטודנט פנה אליו - מיהו סטודנט

אסף סנדרוביץ:  והיום אנחנו יודעים לעשות את העבודה הזאתי שביטוח לאומי מעביר את המידע לצבא והדבר הזה מוזן אוטומטית

אסף סנדרוביץ:  ואיך זה עוזר לסטודנטים? סטודנט היום שמבצע ימי מילואים זכאי לשתי נקודות זכות לפי חוק מעורבות חברתית

אסף סנדרוביץ:  אם הוא לא דורש את זה, למרות שהוא זכאי הוא לא מקבל את זה

אסף סנדרוביץ:  עכשיו אנחנו דואגים שרשימות של אנשי המילואים יעברו מביטוח לאומי לצבא, למוסדות אקדמיים- כמו ארנונה, והדבר הזה יוזן אוטומטית

אסף סנדרוביץ:  וככה אנחנו שומרים על הזכות של אנשי המילואים

אסף סנדרוביץ:      דבר נוסף שעשינו שעלה שנה שעברה

אסף סנדרוביץ:  זה גם קשור לחוק מעורבות חברתית

אסף סנדרוביץ:  אנחנו בעצם בשיתוף התאחדות הסטודנטים והסטודנטיות הארצית דאגנו שעכשיו זה עלה במרץ במליאה להפחית את הכמות ימים מ-14 לעשרה ימים ואין שום רלוונטיות אם מבצע את ימי המילואים ברצף או לא

אסף סנדרוביץ:  יש מוסדות שאמרו לאיש המילואים - אתה סטודנט? תבצע 14 ימים ברצף

אסף סנדרוביץ:  מה זה רלוונטי אם הוא עושה 14 ברצף או שלא ברצף

אסף סנדרוביץ:  ועכשיו למוסדות המטרה - שלא יהיה להם שיקול דעת

אסף סנדרוביץ:       הנושא השני שלי זה הנושא של הפיקוח על המוסדות האקדמיים

אסף סנדרוביץ:  תראה, יש מוסדות שלא כפופים למל"ג

אסף סנדרוביץ:  לא מחויבים לכללים שעכשיו הוא הוצגו פה

אסף סנדרוביץ:  זה וולנטרי

אסף סנדרוביץ:  וזה דבר שאתה צריך לצאת פה בקול קורא לאמץ אותם

אסף סנדרוביץ:  כי בסוף יש המון סטודנטים, בדרך כלל במקצועות התרבות שעושים מילואים כמוני, אבל לא חייבים לתת להם את הזכויות הללו והם נפגעים וחבל

אסף סנדרוביץ:  דבר נוסף בנושא הפיקוח על המוסדות, זו העובדה שלא רבים, ואני אומר את זה בהתחייבות, הסטודנטים וגם בעיקר המרצים שמכירים את הזכויות של אנשי המילואים שהם סטודנטים

אסף סנדרוביץ:      אני אומר לך, אני היום סטודנט

אסף סנדרוביץ:  עושה ככה עוד תואר בשביל התענוג

אסף סנדרוביץ:  והייתי עכשיו 11 ימי מילואים באגרוף המחץ, הייתי גם במגן וחץ שישה ימים

אסף סנדרוביץ:  נפל לי הגשת מטלה בדיוק על ימי המילואים

אסף סנדרוביץ:  אני פונה למרצה

אסף סנדרוביץ:  נתן לי הארכה קטנה

אסף סנדרוביץ:  אבל אני אומר לו תקשיב יש חוק, תן לי לפי כמות ימי המילואים

אסף סנדרוביץ:  סעיף 5 א'

אסף סנדרוביץ:  שבוע שלם אני רודף אחריו, עד עכשיו הוא לא חזר אלי

אסף סנדרוביץ:  מה אומרים לי מהמוסד, לא משנה איפה אני לומד, זה במשא ומתן עם המרצה

אסף סנדרוביץ:  עכשיו, שנה שעברה העלה פה עומרי, שאף אירוע לא הגיע אליכם

אסף סנדרוביץ:  של אנשי מילואים שנפגעו

אסף סנדרוביץ:  זה מה שמצוטט

אסף סנדרוביץ:  מעט מאוד עד אפסי

אסף סנדרוביץ:  אין דבר כזה

אסף סנדרוביץ:  אף סטודנט לא נפגע? אף סטודנט לא מגיע למצב שלא מקיימים את הזכויות שלו?     אני כמרצה באקדמיה, סטודנט שיוצא למילואים, השבוע

אסף סנדרוביץ:  התקשרתי אליו אמרתי לו תגיע לפני השיעור

אסף סנדרוביץ:  אני אתן לך שעה על חשבוני

אסף סנדרוביץ:  סטודנטים שהם במילואים יש להם זום איתי מתי שהם רוצים, אבל אף אחד לא מתקצב את זה

אסף סנדרוביץ:       יש את סעיף 9 שנותן באמת הטבות של שיעורי עזר, חונכות, הדרכה

אסף סנדרוביץ:  זה יפה באמירה אבל אם אני פורט את זה לתכל'ס

אסף סנדרוביץ:  מי מתקצב את זה? איזה מרצה באמת מישהו ישלם לו שישב עם איש מילואים

אסף סנדרוביץ:  וזה משהו שצריך למצוא את התקציב המתאים

אסף סנדרוביץ:  וזה מוביל אותי אל הנושא האחרון שלי

אסף סנדרוביץ:  שזה רכזי המילואים

אסף סנדרוביץ:       נכון מוגדר בחוק, בכללים סליחה, שזה חקיקת משנה סמכויות של רכז מילואים

אסף סנדרוביץ:  אבל לא רשום מי האפיון, איך מאפיינים את רכז המילואים

אסף סנדרוביץ:  רכז המילואים יכול להיות ילד בן 18, יכול להיות משתמט מהצבא

אסף סנדרוביץ:  יכולים להיות כל אחד שרק רוצה להיות רכז מילואים

אסף סנדרוביץ:  מה קורה היום בפרקטיקה

אסף סנדרוביץ:  אני הייתי בכנס ב-19 לאפריל

אסף סנדרוביץ:  הייתי שם ודיברתי עם כל רכזי המילואים

אסף סנדרוביץ:  רוב רכזי המילואים הם מאגודות הסטודנטים

אסף סנדרוביץ:  הם לא מהמוסדות

אסף סנדרוביץ:  עכשיו אם אתה מהמוסד כנראה שיש לך תואר ראשון, כנראה שאתה אדם בגיר שיודע לטפל בנושאים

אסף סנדרוביץ:  נותנים לילד בן 19, 20 להתמודד מול דוקטור מול פרופסור איך הוא יכול?      אין הסמכה

אסף סנדרוביץ:  לא מסמיכים אותם

אסף סנדרוביץ:  אם אני פורט את היום היפה והחשוב הזה שהיה - מלימודים למילואים, הייתי אומר שהוא באזור שעה וחצי שעתיים נטו של חומר עיוני

אסף סנדרוביץ:  והם צריכים להתמודד פה עם אנשים שהמרצים לא תמיד מכירים את החוקים

אסף סנדרוביץ:  לאו דווקא מרוע לב

אסף סנדרוביץ:  ולכן חשוב להסדיר מיהם אותם רכזי מילואים ושיהיו מהמוסדות, לא מאגודות הסטודנטים, כי עובדה היו מלא מאגודות הסטודנטים

סימון דוידסון: לפני שאתה מסכם אני אתן לך טיפ

סימון דוידסון:  כל בעיה שיש לך

סימון דוידסון:  יש פה ועדת חינוך שפעילה מאוד

סימון דוידסון:  כל בעיה שיש לך אתה יכול להפנות לוועדת חינוך

סימון דוידסון:  תאמין לי, תוך ימים מספר אתה תקבל מענה לכל שאלה עם תשובה שמגיעה לך

סימון דוידסון:  טיפ לעתיד

אסף סנדרוביץ: תודה רבה

אסף סנדרוביץ:  לסיכום כל מה שעולה פה בוועדה אנחנו דואגים ליישם

אסף סנדרוביץ:  ואנחנו בקשר עם אבישג מאתכ"א מילואים, עם ביטוח לאומי, ואלון דסא ומארק שעושים עבודה מדהימה ועם התאחדות הסטודנטים, אנחנו כולנו כעמותת מילואים עובדים לטובת הסטודנטים

אסף סנדרוביץ:  הדבר השני זה הנושא שאנחנו באמת רוצים את הפיקוח

אסף סנדרוביץ:  והשלישי זה רכזי המילואים - האפיון שלהם זה קריטי מאוד מאוד

אסף סנדרוביץ:  תודה

אסף סנדרוביץ:       תודה רבה

אסף סנדרוביץ:  עומרי אתה רוצה להתייחס לגבי מספר הפניות ואיך סטודנטים פונים אליכם בנושא הזה? כי השאלה הזו עלתה פה גם אתמול ונאמר שיש מערך מסודר שסטודנטים יכולים לפנות בכל מיני דברים

מאי גולן: אני אתייחס לכמה נושאים שעלו כאן

מאי גולן:  קודם כל לגבי מוסדות שלא כפופים לכללים

מאי גולן:  לא כל כך ברור לי על מה מדובר

מאי גולן:  מוסדות להשכלה גבוהה כפופים לכללי המל"ג

מאי גולן:  כמו שאמרתי שנה שעברה ואני אומר כל הזמן

מאי גולן:  זה ברמה של חקיקת משנה ואני לא מכיר מוסדות שאומרים שהם לא כפופים למוסדות שלנו

מאי גולן:  מעניקים תארים אקדמיים שאומרים על עצמם שהם לא כפופים

מאי גולן:  לא מוכר לי

אסף סנדרוביץ: גם מוסדות תרבות?     

מאי גולן: אולי הם לא מעניקים תארים אקדמיים

אסף סנדרוביץ: מה עם מוסדות פרטיים

מאי גולן: מה זאת אומרת פרטיים

מאי גולן:  מכללות לא מתוקצבות? מה הכוונה

מאי גולן:  בוודאי שהם כפופים לכללים

יוסף טייב: גם מכללות לא מתוקצבות הן כפופות למל"ג

מאי גולן: כל המוסדות שמעניקים תארים אקדמיים

סימון דוידסון: זה לא חוק של המל"ג זה חוק של כנסת ישראל

אסף סנדרוביץ: אבל מה עם מוסד שלא נותן תואר אקדמי

מאי גולן: תוכנית שהמל"ג התקינה בהמשך לחוק זכויות הסטודנט

סימון דוידסון: אבל חוק זכויות הסטודנט זה חוק בכנסת

מאי גולן: חקיקה ראשית שנתנה למל"ג לקבוע בחקיקת משנה

יוסף טייב: אסף אתה יכול לפרט לנו

יוסף טייב:  כי עומרי, עלתה פה נקודה חשובה והיא עלתה גם מקודם

אסף סנדרוביץ: את הנושא שהוא הציג פה על המוסדות

אסף סנדרוביץ:  יש מוסדות שלא נותנים תואר אקדמי

אסף סנדרוביץ:  למה הם לא יכולים להיות

אסף סנדרוביץ:  הוא סטודנט לכל דבר

יוסף טייב: אז זה לא תואר אקדמי, הוא לא נכנס במסגרת זכויות הסטודנט

יוסף טייב:  החוק יכול להתייחס למי שכפוף לזכויות הסטודנט

יוסף טייב:  מה מוגדר סטודנט - מי שכפוף למל"ג

אופיר כהן: יו"ר העמותה למען משרתי המילואים

אופיר כהן:  את הנושא הזה אנחנו מעלים כפער

אופיר כהן:  זה נכון זה לא נמצא בחוק, ואנחנו לא יכולים שהחוק יהיה רלוונטי למשהו שהוא לא קיים בו

אופיר כהן:  יש מוסדות, מוסדות מקצועיים כמו מכללות טכנולוגיות או מקצועיות שהם לא נותנות תואר רשמי

אופיר כהן:  בסופו של דבר יש שם ח'ברה שלומדים

אופיר כהן:  צריכים לקבל תעודת הסמכה כלשהי

אופיר כהן:  לא משנה אם זה תחת המל"ג לא תחת המל"ג - הוא צריך לקבל זכויות

אופיר כהן:  יש פה פער שצריך לטפל בו בחקיקה ראשית

יוסף טייב: אז אתם מעלים הצעה וזו לא ביקורת כלפי המל"ג

אופיר כהן: חלילה

יוסף טייב: רוצים שהדברים יהיו ברורים בסוף הם נרשמים בספר הימים פה

מאי גולן: בעניים הפניות, שבאמת שנה שעברה היו אפס או באמת משהו ספורדי

מאי גולן:  ערכנו כנס על מנת להעלות את המודעות ולהנגיש את הזכויות לסטודנטים

מאי גולן:  אנחנו מקווים שבעקבות הכנס וההנגשה של הזכויות נקבל עוד פניות

אסף סנדרוביץ: יש גורם במל"ג שאם יש בעיה לפנות אליו ספציפית?     

מאי גולן: הממונה שלנו לפניות ציבור, ויש לנו את יאיר הראל, שעומד בקשר מול משרד הביטחון והצבא, יש שני גורמים במל"ג שמטפלים בנושאים האלה

אבישג סבג: יצרנו אפליקציה עכשיו שבעצם משרת המילואים הסטודנט יכול לפנות שם ולהסביר את הבעיה שיש לו

אבישג סבג:  ויש צוות של משרתי מילואים שלנו, שהוא צוות ממוקד, שהוא מטפל בפניות והוא יושב אצל קמל"ר

יוסף טייב: האפליקציה הזו פורסמה?      

מיכל פאתל: מיכל, העוזרת של קמל"ר

מיכל פאתל:  היא לא פורסמה כי בדיוק השבוע אנחנו בפיילוט ראשון של השקה

מיכל פאתל:  בשבוע הזה היא בפיילוט

מיכל פאתל:  בגלל זה עדיין לא הפצנו כדי לא להעמיס פניות

מיכל פאתל:  אני רוצה להגיד שאני בקשר עם כל רכזי המילואים בקבוצה

מיכל פאתל:  זמינות מלאה ויש המון מחויבות ללמוד

מיכל פאתל:  אפילו פניות שהם לא בחוק המל"ג, לפנים משורת הדין, הן נענות בצורה מאוד טובה

יוסף טייב: עד היום מה היה התהליך

יוסף טייב:  אני רוצה לראות את ההשתכללות

מאי גולן: פונה לרכז המילואים והוא אמור לטפל לו בפניות

מאי גולן:  אם הוא חויב שהזכות שלו קופחה

מאי גולן:  תמיד היה יכול לפנות למל"ג גם בעניינים האלה

מאי גולן:  זו סמכות לפי החוק

מאי גולן:  וזה מחזיר אותי לנקודה האחרונה של מה שאמרת לגבי אפיון רכזי המילואים: הכללים שאנחנו קובעים בצורה מאוד ברורה

מאי גולן:  המוסד ימנה רכז מילואים לשם יישום הוראות המוסד

מאי גולן:  וקובעים בדיוק מה התפקידים ומה הסמכויות

מאי גולן:  וכמובן כל סטודנט שחושב שהוא נפגע והזכויות שלו קופחו יכול לפנות אלינו

מאי גולן:  ויש גם נציב קבילות

מאי גולן:  יש כמה וכמה גורמים שלהם אפשר לפנות בעניינים האלה

אסף סנדרוביץ: אני חושב שעוד פעם, צריך לאפיין את רכזי המילואים

אסף סנדרוביץ:  שיהיו אנשים בגירים

אסף סנדרוביץ:  אנשים לתואר ראשון, שיהיה להם איזה מושג

אסף סנדרוביץ:  שיעשה צבא לפחות

אסף סנדרוביץ:  משהו שיהיה מינימלי

אסף סנדרוביץ:  והדבר השני, אני נכנסתי לאתר של המל"ג - חיפשתי בן אדם שבאמת מטפל במילואים

אסף סנדרוביץ:  לא ראיתי את המילה מילואים שם

אסף סנדרוביץ:  תעשו את זה בצורה יותר מונגשת

אסף סנדרוביץ:  אני חיפשתי השבוע

אסף סנדרוביץ:  משהו יותר מונגש

ערן בר עוז: שלום, ערן בר עוז

ערן בר עוז:  הדובר של המל"ג ואחראי גם על פניות הציבור

ערן בר עוז:  יש באתר שלנו פירוט מלא כולל סרטונים

אסף סנדרוביץ: ראיתי את הסרטונים

ערן בר עוז: וגם במלל וגם בכמה שפות

יוסף טייב: יכול להיות שהנגשה לחומר ולפרסומים פשוט

ערן בר עוז: אנחנו נעבוד גם עם דובר צה"ל

יוסף טייב: להעביר את זה למערך המילואים, למשרתים, שהם יוכלו לדעת בסוף איפה הם יכולים לפנות

יוסף טייב:  באיזו צורה

יוסף טייב:  זה שהם יכולים לפנות זה ברור לנו

יוסף טייב:  השאלה באיזו צורה ומה התהליך

יוסף טייב:  ואני מברך על היוזמה של האפליקציה

יוסף טייב:  ומקווה שבשנה הבאה נוכל גם בעקבות כך לקבל את הנתונים המדויקים

יוסף טייב:  כמה פניות הגיעו, מה היה המעקב של אותן פניות

יוסף טייב:  באיזה נושאים פנו

יוסף טייב:  ייתן לנו דאטה מפורט יותר

יוסף טייב:  אלון שוורצר ראש אגף מדיניות תנועת "אם תרצו"

אלון שוסטר: אלון שוורצר, ראש אגף מדיניות תנועת "אם תרצו"

אלון שוסטר:  גם כמובן לוחם במילואים

אלון שוסטר:  חטיבת הראל, גדוד הנדסה

אלון שוסטר:  אנחנו באם תרצו עוקבים במשך כל שנה, באמת אחרי הנקודות זכות למשרתי מילואים באקדמיה

אלון שוסטר:  יש לנו דוח מעקב שאנחנו מגישים גם לכנסת

אלון שוסטר:  גם שנה שעברה היינו בדיון והצגנו את הנתונים

אלון שוסטר:  אז אני באמת כמובן מברך גם על החוק וגם על החלטת הממשלה להוריד את ימי המילואים בחוק לעשרה ימים

אלון שוסטר:      יחד עם זאת, חשוב להבין נקודה כדי לשמוע את המספרים

אלון שוסטר:  בעצם החוק אשר נותן שתי נקודות זכות למילואימניק, הוא יש לו צד שני שזה גם נקודות זכות עבור מעורבות סטודנטים בפעילות חברתית

אלון שוסטר:  עכשיו, כשמנתחים את הנתונים - ואנחנו שולחים בקשות חופש מידע לכל המוסדות, קיבלנו השנה תשובה מ 18 מוסדות - בעצם הממוצע שמילואימניק היה צריך לשרת בשביל לקבל את נקודות הזכות, שוב ממוצע בכל המוסדות שנענו לנו, הוא לדעתי 21 ימים

אלון שוסטר:  קצת יותר מ-21 ימים

אלון שוסטר:  כשהחוק מדבר כרגע על 14, מתוך הבנה פשוט שמי שפה עושה מילואים, שמי שזכאי זה רק מי שיעשה תעסוקה מבצעית

אלון שוסטר:  כי רק אז אתה בעצם עובר את הרף של 14 ימי מילואים

אלון שוסטר:        ולכן זה היה רף מאוד מאוד גבוה

אלון שוסטר:  עכשיו שאם מסתכלים על הצד השני, בעצם שתי נקודות זכות אפשר לקבל על התנדבות באחד הארגונים, שזו יוזמה מדהימה כל הכבוד מצויינת, אבל מה שנדרש אליה זה רק 49 שעות התנדבות בשנה

אלון שוסטר:  כלומר, צריך להבין את הפער בין 21 יום בממוצע, אפילו נלך לחוק 14 ימים ובין 49 שעות

אלון שוסטר:  עכשיו גם אם אנחנו נלך לצמצום בחוק החדש של עשרה הימים

אלון שוסטר:  ניקח יום מילואים שהממוצע, בוא נגיד שזה לא 24 שעות, למרות שכולנו 24 שעות במילואים, אז 10 שעות או משהו כזה, זה עדיין יצא 100 שעות מול 50

אלון שוסטר:       עכשיו חייל מילואים, הוא לא הולך, שוב אנחנו הולכים לשם כי אנחנו אוהבים ורוצים ואוהבים את צה"ל ומדינת ישראל

אלון שוסטר:  אבל הוא מקבל צו, הוא לא עכשיו בכלל שואל שאלה לעומת מישהו שהחליט להתנדב באחד הארגונים המבורכים, ועושה את ה-50 שעות שלו

אלון שוסטר:       אז גם פה עם כל הערכה, ובאמת אני מברך והייתי שנה שעברה וגם אנחנו דוחפים כל הזמן להוריד את זה

אלון שוסטר:  צריך להסתכל על הנתונים ובסוף חייל שעושה שירות מילואים לא צריך להסתכל על חבר שלו שהלך להתנדב, ועושה את זה פעם בשבוע, שעתיים בשבוע ולא עכשיו עשרה ימים

אלון שוסטר:  שני שבועות של אימון או תעסוקה ברצף, ולהגיד למה הוא מקבל את זה ב 50 שעות ואני צריך עשרה ימים

אלון שוסטר:       אז גם פה אני כן חושב שצריך עדיין לעשות עבודת מחקר ומטה ולהשוות את התנאים

אלון שוסטר:  אף אחד כבר לא מבקש שעל יום מילואים אתה תקבל את הנקודות זכות

אלון שוסטר:  אבל בסוף אם זה 50 שעות התנדבות בקהילה, מן הסתם צריך להגיד 50 שעות על שירות מילואים

אלון שוסטר:  כמובן שאף אחד במילואים לא עכשיו יתחיל למלא דוח שעות אז לעשות את זה כמספר ימי המילואים השווים

אלון שוסטר:  אז כמובן אני מברך אבל בכל זאת אני מבקש לעשות עבודת מטה רצינית

אלון שוסטר:  לנו יש את כל הנתונים בשנים האחרונות

אלון שוסטר:  נשמח להעביר לצוות שיטפל בנושא

אלון שוסטר:       וזהו מבחינת המוקד לסטודנטים שעלה הטלפון

אלון שוסטר:  אז אני חושב, אני לא הכרתי את זה אז אם אפשר לפרסם אולי את הטלפון הזה החטיבות השונות

אלון שוסטר:  לא אפליקציה

אלון שוסטר:  אמרנו שיש מוקד משהו כזה

קריאה: מוקד המילואים שאליו כל סטודנט שיש לו בעיה ומשרת במילואים יכול לפנות

קריאה:  כל משרת מילואים מכיר

אלון שוסטר: וזהו

אלון שוסטר:  וכמובן עוד משהו שעלה שנה שעברה אבל אמרתם שטיפלתם בזה באופן עם צה"ל

אלון שוסטר:  זה רק מספר הסטודנטים משרתי מילואים

אלון שוסטר:  שאנחנו במחקר שלנו ניסינו להבין את זה, אם יש התאמה במספר הסטודנטים, מה שעלה פה, למספר הסטודנטים שמקבלים את הנקודות זכות

אלון שוסטר:  אז אני מקווה שדרך צה"ל והמל"ג שעובדים ביחד, ידעו לכמת את זה אם באמת המספרים נכונים ותואמים וכל הסטודנטים שזכאים מקבלים את נקודות הזכות

אלון שוסטר:  ישר כוח

יוסף טייב: תודה רבה

יוסף טייב:  דבורה מרגוליס, ור"ה, בבקשה

דבורה מרגוליס: תודה רבה

דבורה מרגוליס:  יום מאוד חשוב האוכלוסייה פה באמת אולי מהיקרות ביותר ללב כולנו

דבורה מרגוליס:  כאמא לחייל לוחם שעוד מעט יעשה מילואים

דבורה מרגוליס:  והאוניברסיטאות כמובן מייחסות חשיבות אדירה לאוכלוסייה הזו, מכל הסיבות שכבר נאמרו פה חבל לחזור

דבורה מרגוליס:  אני רק רוצה כמה אי דיוקים היסטוריים, נגיד את זה כך

דבורה מרגוליס:         לפני שהחוק הזה חוקק

דבורה מרגוליס:  לא זוכרת באיזו שנה, לפני 5 או 7 שנים

דבורה מרגוליס:  עוד לפני החקיקה בכלל כבר אוניברסיטת חיפה והטכניון נתנו שתי נקודות זכות למשרתים בשירות מילואים לפני חקיקה ולפני ההסדרה

דבורה מרגוליס:    העניין של 14 יום הוא מאוד מאוד פשוט

דבורה מרגוליס:  דובר על 14 יום ברצף או 21 יום לאורך השנה

דבורה מרגוליס:  הכוונה הייתה לחדד ולצ'פר באופן מדויק את המילואימניקים שעושים שירות מילואים ארוך משמעותי, שבאמת פוגע להם בלימודים

דבורה מרגוליס:  ולא מי שעושה יום בחודש או יום בשבועיים ויש לו סידור עם קצינת המילואים שלו והדברים משתלבים לו בתוך סדר החיים

דבורה מרגוליס:       הכוונה הייתה לעזור למילואימניקים שזה מוציא אותם לחלוטין מסדר הלימודים שלהם מתקופת בחינות וכו' וכו'

דבורה מרגוליס:  זה היה הרציונל הראשוני

דבורה מרגוליס:  הוחלט עם השנים להוריד את מספר הימים

דבורה מרגוליס:  האוניברסיטאות כמובן הם ארגונים שומרי חוק הם יעשו מה שהחליטה הממשלה, תחליט הכנסת, ובהנחיית ועדת החינוך והמל"ג

דבורה מרגוליס:  בכלל אין שאלה אבל להבין שזה היה הרציונל

דבורה מרגוליס:  לשם זה כוון

דבורה מרגוליס:  אחר כך שהשוו את זה למי שעושה עבודת פעילות חברתית, אז ברור לגמרי שנוצר פער אבל המחשבה הייתה שאולי את אנשי המילואים צריך לתת פה איזה דגש מיוחד

דבורה מרגוליס:       לגבי הדיקנאטים של הסטודנטים כי זה נאמר כאן

דבורה מרגוליס:  כל דיקן הסטודנטים באוניברסיטה הוא פרופסור

דבורה מרגוליס:  שלא תהיה אי הבנה

דבורה מרגוליס:  זה אדם שמחזיק בתפקיד אקדמי

דבורה מרגוליס:  בתוך הקריירה האקדמית שלו

דבורה מרגוליס:  לפחות ככה בכל האוניברסיטאות

דבורה מרגוליס:  יש פה נציגים של ור"מ שיגידו את החלק שלהם

דבורה מרגוליס:       לרכז המילואים בתוך אוניברסיטה, למיטב ידיעתי, יש תמיד גם איש מנהלה ששייך לדיקנאט הסטודנטים, כמו שנאמר, עובד אוניברסיטה, אדם קבוע שלא מתחלף

דבורה מרגוליס:  וכיוון שרוצים לשמור על שיתוף פעולה עם אגודות הסטודנטים המקומיות, ישנה גם החלטה לאפשר

דבורה מרגוליס:  דיקני הסטודנטים עובדים גם עם האגודות

דבורה מרגוליס:  יש להם באמת רכז שלהם, שמחובר לדיקנאט, ויש אגודות שיש איזושהי פעילות מקבילה ונפרדת

דבורה מרגוליס:  אבל היא לא נפרדת היא מקבילה

דבורה מרגוליס:  יש יידוע יש דיבור

דבורה מרגוליס:       עכשיו, גם מה שנאמר פה עכשיו לגבי הפניה למרצים

דבורה מרגוליס:  אם צריך לפנות למרצה, ממה שאני מכירה, אני כמעט לא מכירה תלונות מהסוג הזה

דבורה מרגוליס:  גם המל"ג מפנה אלי פניות ציבור

דבורה מרגוליס:  לא מכירה תלונות על הנושא הזה בשנים האחרונות

דבורה מרגוליס:  ושוב אני גם כתובת

דבורה מרגוליס:  ועד ראשי האוניברסיטאות, אתם יכולים למצוא אותי מאוד בקלות גם ברשת

דבורה מרגוליס:  אם צריך תפנו, אנחנו נעשה את כל הבדיקות ונדרוש את כל התשובות

דבורה מרגוליס:  זה בכלל לא שאלה

דבורה מרגוליס:       אבל אני רק אומרת, דיקן הסטודנטים בהחלט במעמד ולא רק במעמד אלא גם עושה את זה

דבורה מרגוליס:  ובפניות קודמות שיצא לי לטפל לפני כמה שנים, אכן, דיקן סטודנטים מרים טלפון לרחצה ואומר נשמע יש לך בקורס אדם כך וכך וזו בעיתו ובבקשה תמצא פתרון

דבורה מרגוליס:      עוד מילה לגבי הקלטות של הקורסים

דבורה מרגוליס:  סיפור ההקלטות התחיל מאוד מאוד חזק בתקופת הקורונה, וכמובן כולנו התרגלנו שהכול אפשר להקליט

דבורה מרגוליס:  יש פה שתי סוגיות שמאוד חשוב להגיד כמו שאמרה פרופ' אזהרי

דבורה מרגוליס:  אחד, מדובר בזכויות יוצרים

דבורה מרגוליס:  שתיים, הנושא, רק לידיעה, נמצא אפילו בימים אלה כמו שאנחנו מדברים, במשא ומתן שמתנהל כרגע עם הסגל הזוטר באוניברסיטאות

דבורה מרגוליס:  סגל זוטר שמאוד מאוד חושש שיעשה שימוש לרעה בהקלטות האלה וייתר את העבודה שלהם

דבורה מרגוליס:  ולכן גם פה נדרשת מידה של זהירות

דבורה מרגוליס:  ככלל, האוניברסיטאות מקליטות קורסים, וההקלטות האלה נמחקות לאחר מועד ג' לאחר שכל הצרכים של כולם עם החומר הנלמד הסתיימו

דבורה מרגוליס:      כמובן שלסטודנטים במילואים ניתנים עוד עזרים

דבורה מרגוליס:  אני יודעת שיש אוניברסיטאות שנותנות דיסק און-קי עם חומרים

דבורה מרגוליס:  מנגישות

דבורה מרגוליס:  מבקשים ממרצים להיות זמינים

דבורה מרגוליס:  הדברים מאוד מאוד מגוונים

דבורה מרגוליס:  אפילו אתמול בדיון נאמר, אין דין קורס בכימיה, שצריך שיעורי מעבדה, ואתה צריך מה לעשות, להיות נוכח פיזית בקורס מעבדה לקורס בהיסטוריה של ימי הביניים, שאפשר להשלים הרבה פעמים לקרוא לבד להשלים לבד

דבורה מרגוליס:  אז הדברים האלה מורכבים

דבורה מרגוליס:  הדברים האלה נעשים

דבורה מרגוליס:  הלב של כל ההנהלות וכל מי שעוסק בדבר הזה נמצא עם הסטודנטים במילואים

דבורה מרגוליס:  אם יש חריגות פה ושם, ובכל מערכת יש חריגות, אתם ממש מוזמנים לפנות ולהפנות אנחנו נדאג לטפל

יוסף טייב: תודה רבה דבורה

יוסף טייב:      אור לרון, יו"ר האגודה לסטודנטים בסמינר הקיבוצים

אמרי רון: שלום נעים מאוד לכולם

אמרי רון:  אני חושב שאני מכיר הרבה פרצופים מהשולחן פה, מאז יום המילואים לפני שנה, אני חושב שזה אומר הרבה על התהליכים שנעשו פה בשנה האחרונה

אמרי רון:  אז נעים מאוד שמי אור, יו"ר האגודה לסטודנטים בסמינר הקיבוצים

אמרי רון:  נציג ההתאחדות הארצית פה היום

אמרי רון:  וקצין במילואים

אמרי רון:       קודם כל כמובן להגיד תודה רבה לכל חברי הכנסת שמלווים אותנו, עמותת משרתי המילואים, המילואימיות, הצבא

אמרי רון:  יש המון הירתמות וענין סביב הנושא הזה של לטפל בסטודנטים שהם נקודת תורפה, ששירות המילואים הוא נקודת תורפה בתוך חיי האקדמיה שלנו

אמרי רון:       בשנה האחרונה הקמנו צוות חשיבה שעבד קשה, מיפה בצורה עמוקה את הבעיות, גם פתרונות

אמרי רון:  למדנו המון מהשטח ועשינו המון סקרים והגענו למסקנות ברורות וגם הכנו פתרונות

אמרי רון:  אחד הדברים הטובים בעיני שקרו בשנה הזו זה באמת הכנס שהיה באפריל האחרון, ביוזמה של הצבא, ביחד עם המל"ג, עם ההתאחדות הארצית שעשה פלאים

אמרי רון:       אני רוצה להתייחס לשני דברים שעלו פה

אמרי רון:  דיברנו על העניין של 4 שנים, לגבי סטודנטים לסיעוד

אמרי רון:  אני סטודנט לחינוך, גם הלימודים שלנו הם ארבע שנים

אמרי רון:  וכשמתייחסים לסיעוד אפשר להתייחס גם לחינוך בהקשר הזה, בטח במחסור במורים שאנחנו מכירים שקם אצלנו

אמרי רון:       בנוסף עניין הפניות שנגעו פה

אמרי רון:  עצם זה שלא היו פניות זה ממש לא כי לא היו בעיות

אמרי רון:  מאז שנפתחה קבוצת הווטסאפ במרכזי המילואים באפריל האחרון, מיכל פה יכולה להעיד, כמות הבעיות שפתאום יש להם כתובת, היא גדולה מאוד

אמרי רון:      עד היום זה היה מגיע רק בתוך המוסדות ולא תמיד הם ידעו מה לעשות את זה

אמרי רון:  ועכשיו כשיש כתובת אנחנו רואים את הכמות האמיתית של הדבר הזה, ויש המון

אמרי רון:  פשוט עכשיו הם יכולים לעלות למעלה בצורה הרבה יותר מהירה

אמרי רון:      לסיכום אני רוצה רק להגיד, שהממשלה אישרה לא מזמן מספר צעדים כלכליים שאמורים להיטיב עם משרתי המילואים, שאני מברך על זה מאוד

אמרי רון:  אבל חשוב להגיד שהציבור הסטודנטיאלי הוא ציבור עוד יותר מורכב בתוך משרתי המילואים, והוא צריך מענה ותשומת לב יתר על המידה כדי באמת להשאיר את הסטודנטים שיישארו סטודנטים, וגם להשאיר אותם שיבואו למילואים

אמרי רון:  אני מקווה שהחקיקה תמשיך ושיהיו עוד צעדים כלכליים לטובת הציבור הסטודנטיאלי שמשרת במילואים

יוסף טייב:   	     תודה רבה

יוסף טייב:  אלון אתה רוצה להגיב עכשיו

אלון שוסטר: הערה מ"מוכר החמוצים הפרטי שלי", הבן שלי שיוצא למילואים

אלון שוסטר:  הוא אמר להגיד לחבר'ה שמאוד חשוב לסייע אחרי או אפילו תוך כדי

אלון שוסטר:  אבל לפעמים הסיוע הנחוץ הוא לפני

אלון שוסטר:  במרתונים, בכניסה לאתרים שמלמדים את הקורסים

אלון שוסטר:  וצריך לחשוב האם טקטית, הסיוע המקדים הוא המתאים

יוסף טייב:  תודה רבה

יוסף טייב:  יוסרי, יועץ לקצין מילואים ראשי בבקשה

יוסרי זון אלדין: רק במשפט אני רוצה להתייחס למה שנאמר פה לפני כן, לגבי זכויות יוצרים

יוסרי זון אלדין:  קודם כל אפשר להגן על זכויות יוצרים גם בחקיקה

יוסרי זון אלדין:  גם יש חוק שמגן על זכויות יוצרים ומסדיר את זה במדינה

יוסרי זון אלדין:  כמו שהיום כל סטודנט יכול להקליט בפלאפון שלו את ההרצאה

יוסרי זון אלדין:  ואז אם הוא רוצה לעבור על החוק לפגוע בזכויות היוצרים, אז אפשר למצוא איזה עניין טכנולוגי של לתת לו קוד חד פעמי שייכנס לצפייה בהרצאה, ואחר כך שתימחק ההרצאה

יוסרי זון אלדין:  זאת אומרת, אפשר להגן על העניין הזה

יוסרי זון אלדין:  זה יכול למנוע את השימוש לרעה בהקשר הזה

יוסרי זון אלדין:  אנחנו ערים לחשש שעלה מהמוסדות

יוסרי זון אלדין:  גם ישבנו עם המל"ג מספר פעמים, והסוגייה הזאתי עלתה שם

יוסרי זון אלדין:  החשש הוא מובן, אז אפשר להגן על זה

יוסרי זון אלדין:  אפשר גם להרגיע את הסגל הזוטר

יוסרי זון אלדין:  ואפשר גם בתוך אותה חקיקה להגן על זה

יוסרי זון אלדין:  מה גם שהכנסנו בתוך החלטת הממשלה בניסוח של הסעיף, לא בהכרח לבוא ולתת איזו הקלטה אלא, אפשר לתת חומר

יוסרי זון אלדין:  בין אם הוא כתוב או בכל דרך כזו או אחרת

יוסרי זון אלדין:       סוגייה של 45 יום

יוסרי זון אלדין:  גם כן, לא עלתה פה, אבל היא באה למנוע את המצב שהיה עד היום

יוסרי זון אלדין:  שסטודנט אם הוא פספס את הבחינה בגלל המילואים, החוק או התקנה הגדירה שאפשר לתת לו עד ארבעה חודשים מהסיום של הסמסטר, ואז זה בעצם פחות או יותר מביא אותו לסוף הסמסטר הבא

יוסרי זון אלדין:  זאת אומרת זה דוחה אותו בעוד סמסטר, אבל גם לזה הגענו לאיזשהו נוסח אני חושב שהוא מוסכם ואפשר מפה להתקדם, תודה

יוסף טייב:  תודה רבה

יוסף טייב:  טל לוי דיאמינשטיין, או מי שנמצאת מטעם פורום המילואימיות

ארי סיטון: אהלן

ארי סיטון:  טוב, אז רק ראשית אני רוצה להתייחס למה שאמרת פה קינלי לפני שיצא

ארי סיטון:  סיפר את הסיפור שלו על היותו מנהל בית ספר, ואני אגיד שנייה

ארי סיטון:  המורות, מילואמיניקיות, ויש לא מעט כאלה

ארי סיטון:  יש עליהם פרצוף, לא אוהבים את זה במערכת, גם ככה יש חוסר כוח אדם, לא אוהבים את זה במערכת

ארי סיטון:  זו סוגיה מאוד מאוד מורכבת

ארי סיטון:  אני לוקחת את זה רגע צעד אחד אחורה - - -     

יוסף טייב: תפרטי מה זאת אומרת לא אוהבים את זה במערכת?     

ארי סיטון: מערכת החינוך, כל מה שקינלי סיפר כמנהל בית ספר

ארי סיטון:  מורה שנכנסת היום לראיון אצל מנהלת, אני בנוסף, כל כמעט כל מקצוע, אבל זה מקצוע שהוא ממש מובהק, מורה שאומרת - אני גם בנוסף מילואימניקית, לא בהכרח תתקבל לבית הספר

ארי סיטון:  או שיגידו לה את המילואים שלך תעשי בקיץ

ארי סיטון:  מה שקינלי הציג כאיזה שהוא סיפור

ארי סיטון:  יש לנו פה מורה מאחורה שיושבת פה

ארי סיטון:       ואני רגע לוקחת אבל שניה צעד אחורה

ארי סיטון:  כי בסוף דיברנו על אווירה ציבורית

ארי סיטון:  ואנחנו, כל הזמן שואלים אותנו למה צריך פורום המילואימיות בכלל? מה הסיפור שלכם, תעשו מילואים

ארי סיטון:  אז זה לא כזה פשוט להילחם על החובה הזאת

ארי סיטון:  ואם אנחנו הולכות צעד אחורה למקצועות, הנגיד רגע, ורודים, סיעוד, אבל אני מניחה שאין הרבה גברים אצלכם, עבודה סוציאלית, הוראה

ארי סיטון:  כל המקצועות האלה סטודנטיות שאומרות - אני שבוע הבא יוצאת למילואים

ארי סיטון:  הן לא מקבלות אווירה מפרגנת בצילומים ובוא נשלים לך ובואי נשים לך דיסק און קי

ארי סיטון:  כאילו כל מה ששמענו פה, זה אידיאליזציה כזאת שאחלה להגיד אותה ביום ההוקרה, אבל בשורה התחתונה סטודנטיות נתקלות בקשיים

ארי סיטון:  כי האמירה היא - גברת, את בוחרת בזה

ארי סיטון:  את מתנדבת, את לא אמורה, אף אחד לא הכריח אותך

ארי סיטון:  יש לך תחביב - אחלה לא על חשבון הלימודים

יוסף טייב: שניה ברשותך זה חשוב

יוסף טייב:  דבורה - את יכולה להתייחס לזה

דבורה מרגוליס: אני ממש אשמח אם יש תלונות ספציפיות לאוניברסיטאות, אנא, זה דבר ראשון שאני עושה

ארי סיטון: מעולה

ארי סיטון:  קבענו

דבורה מרגוליס: תעבירי לי אני אשאיר לך את הנייד שלי

דבורה מרגוליס:  מה שצריך

ארי סיטון: אז מעולה כי זו תופעה מאוד נפוצה

יוסף טייב: ודבורה אני אשמח להיות מעודכן בהתפתחות של הנושא הזה, זה לא מקובל

ארי סיטון: אז אנחנו נשמח לעדכן אתכם

ארי סיטון:  ואני רוצה להגיד

ארי סיטון:  בשורה התחתונה, הוצג פה הפטור, הרגע הזה שבו נשים מסיימות - 29, מול גברים בגיל 38

ארי סיטון:  נשים בנות 29, 28, 26 זו הצומת הכי מכריעה שלהן כסטודנטיות

ארי סיטון:  כאימהות, חתונה, שלב ראשון

ארי סיטון:      פה זה בדיוק הצומת שבו אם אנחנו נצליח כחברה לטפל

ארי סיטון:  ואני אומרת אפילו פה בחדר הזה, השיח הוא סטודנטים לוחמים ומפקדים לא לוחמות מפקדות סטודנטיות

ארי סיטון:  למרות שיש 18 אחוז נשים במערכת אם אנחנו כחברה או כשאנחנו - - -     

יוסף טייב: אני חושב שהאמירה הייתה

יוסף טייב:  השתמשו בלשון זכר

יוסף טייב:  אין לי ספק שהתכוונו גם לחיילות

ארי סיטון: אין לי ספק שחבר הכנסת לא יסכים שכל הדיון יעשה בלשון נקבה

ארי סיטון:  אז אני אומרת רק מהצד שלנו

ארי סיטון:  השיח פה

יוסף טייב: קודם כל למה לא

יוסף טייב:  אני לא קובע לאף אחד מה לומר ואיך לדבר

יוסף טייב:  אבל אין מה לעשות שאנחנו כפופים לשפה העברית

ארי סיטון: יש לוחמות וסטודנטיות, ומשרתות מילואים

ארי סיטון:  יש הרבה מילים בעברית לספר עלינו

יוסף טייב: בואי נסתכל בעומק הדברים

יוסף טייב:  בוודאי שלא הייתה פה כוונה להחריג חיילות

ארי סיטון: אני לא חושדת באף מניע

ארי סיטון:  אנחנו רוצים ורוצות לייצר אווירה ציבורית אחרת

ארי סיטון:  היא מתחילה בין היתר גם בחדר, או ביום ההוקרה למשרתי ומשרתות מערך המילואים

ארי סיטון:  והיא רגע לוקחת צעד אחד קדימה ואומרת, יש צומת שזה הגיל שבו אנחנו צריכים, אם אנחנו רוצים בשביל - לא בשביל שאנשים ירגישו טוב יותר, אלא למען מדינת ישראל שתהיה חזקה וטובה והצבא שיהיה כמו שצריך

ארי סיטון:  אנחנו צריכים גם לתת לסטודנטיות את המקום לעשות את זה אנחנו נשמח לכל שיתוף פעולה עם מי שיסכים לשתף פעולה כדי לתת לזה את המקום

ארי סיטון:  תודה

ארי סיטון:  רק יש פה איזה מקרה ספציפי שאני חושבת שהוא רלוונטי

ארי סיטון:  אז אם רביד תוכל להגיד כמה מילים

יוסף טייב: רק מהר מאוד כי אני עוד דקה צריך לסיים את הדיון

רביד שטיינפרס ארמיאץ: אז כאמור רביד, מגיעה מתחומי החינוך, טיפול, עמותות

רביד שטיינפרס ארמיאץ:  כל המקצועות האלה שמלכתחילה קיימת אליהם הסללה לנשים ומתאפיינים כמקצועות ורודים, הם מקצועות שבהם הפרקטיקום מתנהל תוך כדי הלימודים

רביד שטיינפרס ארמיאץ:  עובדים סוציאליים, מורים, סליחה עובדות סוציאליות מורות, סיעוד

רביד שטיינפרס ארמיאץ:       והפרקטיקום שלנו הוא הוא תהליכי

רביד שטיינפרס ארמיאץ:  מבוסס על יותר ממפגש אחד

רביד שטיינפרס ארמיאץ:  עכשיו אם אנחנו מקבלות מילואים באמצע דבר כזה, וזה בהחלט נוגע לאוכלוסייה הנשית, כי אלה המקצועות שאנחנו מוסללות אליהם כרגע, אז זה נהדר שעל 14 יום אני אקבל שתי נקודות זכות, אבל הפסדתי קורס או במקצועות הריאליים, מעבדה, שלפעמים הנ"ז שלו הוא 12 נקודות או בכלל מעבר לשנה שאחרי, ואני יכולה להעיד שמניסיון אישי, הבהירו לי יותר מפעם אחת, וזה הגיע לרמת ועדת האתיקה: "אם היית בהריון הייתי מקבלת את זה שהפסדת חמישה מפגשים ברצף

רביד שטיינפרס ארמיאץ:  מילואים את בוחרת"

קריאה: איזה מוסד?     

רביד שטיינפרס ארמיאץ: בזמנו

רביד שטיינפרס ארמיאץ:  מכללה לחינוך

רביד שטיינפרס ארמיאץ:  אני אחר כך

רביד שטיינפרס ארמיאץ:  גם באוניברסיטה בקורסים תהליכיים

רביד שטיינפרס ארמיאץ:  כשאת שולפת משם סטודנטיות וסטודנטים אז שתי הנקודות האלה לא עוזרות לנו

רביד שטיינפרס ארמיאץ:  איבדנו שנה

רביד שטיינפרס ארמיאץ:  ואנחנו רואים סטודנטים שמגיעים לשנה השנייה והשלישית והרביעית של הפרקטיקום ואנחנו נאבד אותם

רביד שטיינפרס ארמיאץ:  וזה כוח, שאנחנו רואים אנחנו רואים את זה בפיקוד העורף, אנחנו צריכים את העובדות הסוציאליות

רביד שטיינפרס ארמיאץ:  אנחנו צריכים את כל אנשי החינוך, את כל מדעי החברה בכל התחומים שקשורים בלעבוד עם אוכלוסייה אזרחית

רביד שטיינפרס ארמיאץ:  אנחנו לא יכולים מצד אחד למשוך אותם, מצד שני להכשיל להם את התואר

קריאה: אני מבקש גם לדבר

יוסף טייב: לא לא

יוסף טייב:  ברשותך אני צריך לנעול את הדיון

יוסף טייב:  מצטער

יוסף טייב:  פשוט יש לי דיון נוסף ואם הוא מתעכב אז אחרי זה כל היום מתבלגן

יוסף טייב:      הוועדה מודה לכל המשתתפים בדיון

יוסף טייב:  לח"כ משה טור פז

יוסף טייב:  לכלל חברי הכנסת שהגיעו

יוסף טייב:  וחברות הכנסת

יוסף טייב:  הועדה מודה לחיילי וחיילות צה"ל בשירות החובה והמילואים על תרומתם

יוסף טייב:  מערכת החינוך צריכה לחנך שהתרומה למדינה וצה"ל הם חשובים ביותר

יוסף טייב:      הוועדה קוראת למצוא פתרונות לחיילים, לסטודנטיות המשרתים במילואים

יוסף טייב:  במתן הפתרונות אין לפגוע באיכות האקדמיה

יוסף טייב:  הפתרונות צריכים להיות לפני המילואים, תוך כדי ולאחריהם

יוסף טייב:      הוועדה מברכת את מתן המלגות ע"י הקרן לחיילים משוחררים במשרד הביטחון, לסטודנטים ולסטודנטיות משרתי מילואים

יוסף טייב:  יש להרחיב את המלגות גם לשנה הרביעית במקצוע שהלימודים בהם נמשכת כארבע שנים

יוסף טייב:  הועדה רשמה לפניה את נכונות הקרן לבדוק את הנושא ואנחנו מברכים על כך

יוסף טייב:      הוועדה מברכת את מל"ג ור"ה וור"מ על נכונותם למצוא פתרונות לסטודנטים משרתי המילואים

יוסף טייב:  הוועדה קוראת להעניק את הפתרונות לכל הסטודנטים והסטודנטיות, בכל מוסדות האקדמיה

יוסף טייב:  הענקת פתרונות צריכה להיות חובה על אותם המוסדות

יוסף טייב:       הוועדה מברכת את מל"ג ששינתה את הכללים עבור הסטודנטים והסטודנטיות, משרתים ומשרתות המילואים הנקראים לשירות מילואים בהתראה קצרה

יוסף טייב:  הוועדה מברכת את המל"ג על האפליקציה לרשות הסטודנטים ואני מקווה מאוד שהפיילוט יצלח ואנחנו נוכל לראות את ההתייעלות בנושא הזה

יוסף טייב:      הוועדה מברכת את צה"ל על מוקד הטלפון לפניות סטודנטים

יוסף טייב:  הטלפון היה 1111

יוסף טייב:  על שולחן הכנסת יש הצעת על פיה תינתן נקודות זכות עבור שירות של 10 ימי מילואים ולא 14, כפי שקיים היום

יוסף טייב:  החלטת ממשלה מתייחסת לזה?     

קריאה: כן

יוסף טייב: אז דעתי שאולי הצעת חוק מיותר, אם ישנה החלטת ממשלה

יוסף טייב:  אני לא מאמין שתבוא ממשלה בישראל שתפגע באותה החלטה

יוסף טייב:  אבל יחד עם זאת, כל הצעת חוק לגבי המילואים מבורכת

יוסף טייב:  יש לי דיון נוסף, אתה רוצה בדיון הבא להגיד כמה מילים?     

רון כץ: פה אני מברך את מערך המילואים החשוב והטוב

יוסף טייב: תודה רבה כולנו מצטרפים

יוסף טייב:  אני נועל את הדיון